Ritratt: Miguela Xuereb .td_uid_2_61c01ff41f333_rand.td-a-rec-img{text-align:left}.td_uid_2_61c01ff41f333_rand.td-a-rec-img img{margin:0 auto 0 0} L-inkjesta maġisterjali dwar il-Bank Pilatus irrakomandat li jinħarġu akkużi fil-konfront ta' Ali Sadr, l-eks ċermen tal-bank, skont dak li żvelat illum The Sunday Times. Iżda sal-lum dan għadu ma sarx. Ali Sadr Hashemi Nejad huwa wieħed minn tmien diretturi tal-bank li l-inkjesta kkonkludiet li kellhom jiffaċċjaw akkużi. Barra minn hekk, f'Marzu li għadda l-maġistrat Ian Farrugia li mexxa l-inkjesta maġisterjali ffirma mandat ta' arrest internazzjonali għal Ali Sadr. L-inkjesta li bdiet fl-2018 u ġiet konkluża f'Diċembru tas-sena l-oħra, kellha l-għan li tinvestiga l-operat tal-bank taħt it-tmexxija ta' Ali Sadr, wara li l-Bank Ċentrali Ewropew irtir l-liċenżja tal-Bank Pilatus wara numru ta' akkużi ta' ħasil ta' flus u frodi. L-inkjesta fuq Pilatus s'issa swiet €7.5 miljun Mhux ċar għaliex il-pulizija ressqet il-Qorti uffiċjal tal-Bank Pilatus u l-bank inniffsu, qabel ma assigurat li Ali Sadr u d-diretturi l-oħra jiġu estraditi lejn Malta. F'Settembru li għadda, il-bank Pilatus u l-uffiċjal tal-bank Claude-Anne Sant Fournier ġew akkużati b' ħasil ta' flus. Uffiċjal tal-Bank Pilatus tingħata l-ħelsien mill-arrest Mistoqsija mit-Times of Malta r-raġuni għaliex ma nħarġux l-akkużi fil-konfront ta' Ali Sadr u persuni oħra suspettati, il-puliżija qalet biss li l-investigazzjonijiet għadhom għaddejjin u li l-ebda informazzjoni ma tista' tingħata f'dan l-istadju. F'Settembru li għadda, il-Maġistrat Joe Mifsud li qed jippresiedi l-każ kontra l-Bank Pilatus u kontra Sant Fournier, appella lill-puliżija biex tinvestiga u tressaq il-Qorti kull min huwa nvolut "fl-iskandu tal-Bank Pilatus". Il-maġistrat qal li Malta qed ssofri l-konsegwenzi ta' min abbuza, u għalhekk saħaq li l-puliżija għandha tkompli tinvestiga u fejn meħtieġ titlob mandat ta' arrest internazzjonali. F'Marzu tal-2018, Ali Sadr kien arrestat fl-Istati Uniti fuq akkużi ta' ħasil ta' flus u li kiser numru ta' sanzjonijiet li l-Istati Uniti mponiet fuq l-Iran, iżda l-każ kontrih twaqqa' f'Ġunju tas-sena l-oħra fuq kwistjoni allegatament teknika. Wara dan l-iżvilupp, il-Fondazzjoni Daphne Caruana Galizia talbet li Ali Sadr jiġi estradit lejn Malta. Il-Gvern Amerikan irid iwaqqa' l-każ kontra Ali Sadr; talba biex jiġi estradit Malta Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61c01ff41f9d7_rand.td-a-rec-img{text-align:left}.td_uid_3_61c01ff41f9d7_rand.td-a-rec-img img{margin:0 auto 0 0}